BANPU รายได้ขายพุ่ง ดันกำไร Q3 โตกระหึ่ม 4 เท่าตัว หนุน 9 เดือนทะลุ 4 หมื่นล้าน
BANPU โชว์กำไรไตรมาส 3/65 โตกระหึ่ม 4 เท่าตัว แตะ 1.77 หมื่นลบ. จากปีก่อนกำไร 3.5 พันลบ. รับรายได้ขายพุ่ง หลังราคาขายถ่านหิน-ก๊าซธรรมชาติเพิ่มขึ้น หนุน 9 เดือนทะลุ 4 หมื่นลบ. โต 5 เท่าตัว จากปีก่อนกำไร 6.37 พันลบ. 
BANPU โชว์กำไรไตรมาส 3/65 โตกระหึ่ม 4 เท่าตัว แตะ 1.77 หมื่นลบ. รับรายได้ขายพุ่ง หนุน 9 เดือนทะลุ 4 หมื่นลบ. โต 5 เท่าตัว
11 พ.ย. 2565

บริษัท บ้านปู จำกัด (มหาชน) หรือ BANPU รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

ทั้งนี้เป็นผลมาจากบริษัทฯ มีรายได้จากการขายรวม 2,397 ล้านเหรียญสหรัฐ (เทียบเท่า 87,274 ล้านบาท) เพิ่มขึ้นจำนวน 1,236 ล้านเหรียญสหรัฐจากไตรมาสเดียวกันของปีก่อน โดยรายได้จากธุรกิจถ่านหินเพิ่มขึ้น 789 ล้านเหรียญสหรัฐ รายได้จากธุรกิจก๊าซเพิ่มขึ้น 342 ล้านเหรียญสหรัฐ ธุรกิจไฟฟ้า ไอน้ำและอื่นๆ มีรายได้เพิ่มขึ้น 105 ล้านเหรียญสหรัฐ
โดยมีรายได้จากธุรกิจถ่านหิน 1,659 ล้านเหรียญสหรัฐ เพิ่มขึ้น 789 ล้านเหรียญสหรัฐหรือร้อยละ 91 เป็นผลจากราคาขายเฉลี่ยของถ่านหินที่เพิ่มขึ้น 91.48 เหรียญสหรัฐต่อตัน หรือคิดเป็นร้อยละ 92 และรายได้จากธุรกิจก๊าซอยู่ที่ 573 ล้านเหรียญสหรัฐ เพิ่มขึ้นจำนวน 342 ล้านเหรียญสหรัฐ หรือคิดเป็นร้อยละ 148